
Protocol III is an amendment to the Geneva Conventions relating to the Adoption of an Additional Distinctive Emblem. The third protocol was adopted on 8 December 2005 and authorizes the use of a new emblem, shown right, known as the third protocol emblem or theRed Crystal, for use by national societies.
The  adoption  of  the  Red  Crystal  will  allow  member  societies  operating  in  areas  of religious and ethnic conflict to use a religion-neutral symbol, as contrasted to the Cross and Crescent, which hold Christian and Islamic connotations, respectively. In addition to Israel, Eritrea has indicated that it may use the new emblem.
Necesitatea adoptării unui noi embleme
Atunci  când  Henry  Dunant,  cetăţean  al  Genevei,  s-a  găsit  aruncat  în realitatea  sângeroasă  a  bătăliei  de  la  Solferino,  în  1859,  nimic  nu  era,  în  mod cert,  mai  străin  de  preocupările  sale  decât  alegerea  unei  embleme  pentru instituţia care avea să ia fiinţă în curând din experienţa sa. Câţiva ani mai târziu, Comitetul internaţional de ajutorare a militarilor răniţi a optat, aproape în mod natural,   pentru   Crucea   Roşie   pe   fond   alb,   simbol   invers   al   drapelului Confederaţiei  helvetice,  leagăn  al  organizaţiei.  Această  emblemă,  care  a  dat organizaţiei  noul  său  nume,  avea  să  devină,  în  scurt  timp,  una  dintre  cele  mai celebre din lume.
Comitetul  Internaţional  al  Crucii  Roşii  (CICR)  a  utilizat-o  încă  de  la înfiinţarea sa, dar anumite ţări şi Societăţi naţionale, deşi au recunoscut Crucea Roşie, au decis să utilizeze, în locul şi cu rolul său, simbolul semilunii. Sunt însă şi organizaţii care nu sunt mulţumite de regulile de utilizare a emblemelor. Este cazul  Israelului,  care  a  dorit  ca  „scutul  roşu  al  lui  David”,  sau  Magen  David Adom să fie recunoscut ca emblemă oficială a Mişcării, la fel ca şi Societăţile naţionale  din  Kazakhstan  şi  Erytreea,  care  vor  să  folosească  şi  crucea  şi semiluna, alăturate.
Crucea şi Semiluna Roşie nu sunt doar semnele de recunoaştere ale unei organizaţii, ele au devenit inseparabile de idealurile umanitare pe care le inspiră –  spiritul  Crucii  Roşii.  Această  dualitate  este  vitală  pentru  toţi  aceia  care  sunt angajaţi în cadrul Mişcării, fie pe plan internaţional, fie în interiorul Societăţilor naţionale. Ea explică motivul pentru care oricare dezbatere pe tema emblemelor   provoacă  o  asemenea  pasiune.  Crucea  Roşie  şi,  ulterior,  Semiluna  Roşie  au dobândit, în fond, un fel de valoare simbolică proprie care depăşeşte cu mult o simplă funcţie de identificare. Poate că niciodată simbioza dintre o emblemă şi o identitate nu a fost atât de profundă.
Practic, încă de la început – şi, în orice caz, începând cu anii 1890 – s-au depus eforturi pentru a promova opinia conform căreia Crucea Roşie nu trebuie privită  ca  un  simbol  religios,  şi  nici  Semiluna  Roşie  adoptată  ulterior  de Imperiul  otoman.  De  fapt,  simpla  cruce  cu  patru  braţe  egale  era  un  semn  larg răspândit cu mult înaintea erei creştine.  Pentru hinduşi şi budişti, ea reprezintă, în  acelaşi  timp,  forma  universului  şi  legătura  care  uneşte  în  timp  şi  în  spaţiu omul şi divinitatea – ea serveşte, de altfel, ca plan de bază pentru construcţia a numeroase  temple.  În  China,  ea  este  considerată,  încă  dintr-o  epocă  foarte
îndepărtată,  ca  reprezentarea  cordonului  ombilical  care  uneşte  cosmosul  cu centrul originar, sau, altfel spus, ca legătura eternă dintre lumea materială şi cea spirituală.
De  asemenea,  semiluna  a  fost  folosită  frecvent  înainte  de  naşterea islamismului. Asociată uneori cu Ishtar, zeiţa babiloniană identificată cu steaua dimineţii, ea a fost şi simbolul Artemisei-Diana, zeiţă a lunii şi a vânătorii.
Mai  flexibilă  decât  crucea,  ea  poate  fi  mai  mult  sau  mai  puţin  deschisă, întoarsă spre dreapta sau spre stânga, sau chiar aşezată orizontal. La otomani, ea este larg deschisă şi orientată spre dreapta, aşa cum apare pe logoul  Federaţiei Internaţionale a Societăţilor de Cruce Roşie şi de Semilună Roşie.
În teritoriile strâns disputate între Israel şi autoritatea palestiniană, pot să se  prezinte  la  locul  unui  „incident”  ambulanţe  care  arborează  unul  sau  celălalt dintre  simboluri.  Ca  regulă  generală,  atât  scutul,  cât  şi  semiluna  se  bucură  de respectul populaţiei. Pietrele aruncate asupra ambulanţelor israeliene, frecvente în  timpul  intifadei,  sunt,  totuşi,  foarte  rare,  dar  vehiculele  Semilunii  Roşii palestiniene rămân greu acceptate de către colonii evrei.
Chiar şi în conflictele interne nerecunoscute oficial, funcţia protectoare a Crucii şi a Semilunii Roşii se menţine de cele mai multe ori. Soldaţii armatelor naţionale recunosc şi respectă aproape întotdeauna aceste embleme. Acest lucru este  mai  puţin  evident  în  cazul  forţelor  neregulate,  mai  ales  atunci  când  este vorba despre combatanţi care se apropie mai mult   de banditism decât de o luptă ideologică  sinceră.  Câteodată,  aceste  grupuri  se  limitează  la  a  distribui  arme automate  copiilor  şi  adolescenţilor,  comandându-le  acestora  să  elimine  pe  toţi cei  care  li  se  află  în  cale.  În  astfel  de  cazuri,  este  extrem  de  dificil  pentru reprezentanţii  CICR  (Comitetul  International  al  Crucii  Roşii)  şi  ai  Societăţilor naţionale să obţină recunoaşterea şi respectarea emblemelor protectoare.
Dincolo  de  funcţia  lor  protectoare  în  timp  de  conflict,  emblemele  de Cruce şi Semilună Roşie servesc şi la identificarea Societăţilor naţionale;  este vorba despre ceea ce se numeşte folosire indicativă. Pentru a avea dreptul de a utiliza una sau cealaltă dintre embleme, Societăţile naţionale trebuie să fi fost, în prealabil, recunoscute de CICR şi primite în sânul Federaţiei. Conform dreptului   internaţional, într-o ţară nu poate exista decât o singură  Societate naţională, iar ea nu poate utiliza decât una dintre cele două embleme.
Organizaţia  Magen  David  Adom  este  echivalentul  israelian  pentru  o Societate naţională de Cruce Roşie sau de Semilună Roşie. În această calitate, ea este responsabilă de serviciile de ambulanţă şi de recoltare de sânge ale ţării. Cu toate  acestea,  ea  nu  a  putut  fi  recunoscută  până  în  anul  2007  ca  membru  cu drepturi depline al Mişcării, din cauză că nu a adoptat ca emblemă Crucea sau Semiluna  Roşie.  Această  ţinere  la  distanţă  nu  este  rezultatul  unei  voinţe deliberate de excludere, ci, pur şi simplu, al unei aplicări stricte a regulilor aflate în vigoare.
Societatea  de  Cruce  Roşie  şi  de  Semilună  Roşie  din  Kazakhstan  se confruntă  cu  o  problemă  similară,  chiar  dacă  motivele  sunt  diferite.  Deoarece populaţia ţării se împarte, în părţi aproape egale, între creştini şi musulmani, se consideră,  în  general,  că  o  garanţie  vitală  a  coeziunii  naţionale  este  păstrarea echilibrului între cele două confesiuni. În aceste condiţii, şi dat fiind precedentul fostei  URSS,  unde  existau  atât  Societăţi  de  Cruce  Roşie  (Rusia,  Bielorusia, Ucraina), cât şi de Semilună Roşie (Azerbaidjan, Uzbekistan), nu este suficient a se afirma că crucea roşie nu este un simbol religios.
Astfel, organizaţia kazacă revendică dreptul de a utiliza ambele embleme. Societatea  naţională  erytreană  se  află  într-o  situaţie  identică  –  iar  faptul  că guvernul  a  ratificat  recent  Convenţiile  de  la  Geneva,  face  cu  atât  mai  urgentă recunoaşterea acestei organizaţii.
Problema recunoaşterii scutului roşu al lui David a fost pusă în discuţie cu regularitate  din  anul  1949,  anul  în  care  cererea  Israelului  a  fost  respinsă  de Conferinţa  diplomatică  ce  avea  să  adopte  Convenţiile  de  la  Geneva.  În  1951, statul  israelian  a  aderat  la    aceste  Convenţii,  cu  anumite  rezerve,  principala dintre ele referindu-se tocmai la numele şi la emblema Societăţii sale naţionale. În acel moment, Statele Unite au fost singura ţară care s-a opus acestor rezerve.
În 1995, s-a constituit în cadrul Mişcării un grup de lucru, pentru a încerca să  găsească  o  soluţie  acestei  probleme.  Au  fost  avute  în  vedere  şase  opţiuni, dintre care doar una a fost reţinută ca ipoteză de lucru: prin intermediul unui nou Protocol  Adiţional  la  Convenţiile  de  la  Geneva,  Societăţile  naţionale  să  aibă posibilitatea de a alege între cruce şi semilună ca emblemă unică, sau să adopte o nouă emblemă care să incorporeze o cruce, o semilună sau un scut, sau chiar să opteze pentru o combinaţie a acestor diferite posibilităţi. Noua emblemă nu va fi impusă nici unei ţări – şi nici o ţară nu va trebui să renunţe la emblema sa actuală. Cu toate acestea, atât pentru folosirea protectoare în timp de război, cât şi  pentru  Societăţile  implicate  în  operaţiuni  internaţionale,  noua  emblemă  va putea fi folosită, fie izolat, fie împreună cu emblemele existente.
Puţin câte puţin, ideea a prins contur şi a început discuţia asupra formei viitoarei  embleme,  care  ar  trebui  să  fie  uşor  de  desenat  şi  de  identificat,  să  se preteze  juxtapunerii  cu  emblemele  existente  şi  să  fie  lipsită  de  conotaţie culturală.  Să  fie  oare  un  diamant  –  un  romb  aşezat  pe  unul  dintre  vârfuri?  Pe   măsură ce dezbaterea a progresat, poziţiile au devenit din ce în ce mai tranşante, cu argumente mai mult sau mai puţin convingătoare.
Adoptarea  unei  embleme  neutre,  în  interiorul  căreia  Societăţile  din Kazakhstan şi Erytreea să poată încorpora, în acelaşi timp şi crucea şi semiluna, iar organizaţia israeliană, scutul lui David, prezenta avantajul menţinerii, pe plan vizual, a Unităţii şi a Universalităţii Mişcării. În acest timp, israelienii înşişi se temeau  să  nu  fie  din  nou  izolaţi.  „Dacă  toate  celelalte  ţări  ar  renunţa  la emblema lor actuală, atunci ar fi perfect, afirmă Avi Zohar, director general al Magen  David  Adom.  Însă,  în  caz  contrar,  ne  vom  găsi  la  fel  de  izolaţi  ca  şi înainte – şi ne vom fi pierdut şi propriul simbol.” În realitate, Israelul ar fi, cu certitudine, mai puţin singur, dacă Mişcarea ar adopta o emblemă neutră decât
dacă aceasta ar recunoaşte scutul roşu al lui David.
Cred   că   nu   ar   fi   lipsit   de   interes   să   aducem   în   atenţie   rolul   şi caracteristicile speciale ale emblemelor de Cruce Roşie şi Semilună Roşie.
Semne distinctive
Înainte ca emblema Crucii Roşii să fie adoptată, fiecare serviciu medical al  armatei-  cel  puţin  cele  din  Europa-  avea  propriul  sau  semn  distinctiv.  De exemplu,  Austria  folosea  un  steag  alb,  Franţa-  unul  roşu,  iar  Spania-  unul galben. Faptul că erau folosite atât de multe semne diferite, a avut, de multe ori, consecinţe tragice, pentru că, deşi soldaţii cunoşteau semnele propriilor servicii medicale, nu cunoşteau, de regulă, cum le semnalizează ceilalţi pe ale lor.
Mai mult, serviciile medicale nu erau considerate neutre, ci erau văzute ca unităţi combatante. Ca rezultat, nu doar că aceste semne nu confereau protecţie legală,  dar  serveau  şi  ca  ţinte  pentru  soldaţii  inamici  care  nu  cunoşteau semnificaţia  lor.  Pe  scurt,  problema  ridicată  de  aceste  semne  ale  serviciilor medicale, consta în faptul că acestea nu erau nici recunoscute, şi nici protejate.
Emblema Crucii Roşii
Ideea care a condus la adoptarea emblemei Crucii Roşii a fost aceea de a conferi un statut neutru celor care acordă asistenţă răniţilor, asigurându-le astfel protecţie  pe  câmpul  de  luptă.  În  acelaşi  timp,  neutralitatea  a  implicat  alegerea unei singure embleme.
Problema a fost să se aleagă un design pentru aceasta emblemă unică ce urma  să  fie  purtată  de  către  personalul  militar  pe  câmpul  de  luptă.  Pentru  un timp,  o  banderolă  albă  a  fost  considerată  ca  o  posibilă  soluţie.  Totuşi,  albul fusese deja folosit în timpul conflictelor armate, de către purtătorii de armistiţii, mai  ales  pentru  a  simboliza  predarea,  şi,  deoarece  adoptarea  sa  putea  duce  la confuzii, a trebuit să fie găsit altceva. Delegaţii la Conferinţa din 1863 au ales, în  cele  din  urmă,  o  Cruce  Roşie  pe  fond  alb,  culorile  inversate  ale  emblemei naţionale a Elveţiei.
Motivele pentru această alegere
În  primul  rând,  forma  unei  cruci  a  oferit  un  avantaj  tehnic,  emblema trebuind să aibă o formă simplă, pentru a putea fi recunoscută de la distanţă şi pentru a fi uşor de desenat. În al doilea rând, Conferinţa a dorit, în acelaşi timp, să  onoreze  Elveţia,  ţara  care  a  facilitat  înfiinţarea  unei  organizaţii  pentru protecţia răniţilor pe câmpul de luptă.
Odată adoptată emblema, aceasta a făcut posibil ca:
•   să  se  marcheze  şi,  deci,  să  se  protejeze  personalul  medical  cu  statut neutru,
•   să  se  facă  distincţie  între  acest  personal  şi  alţii  care  asistă  răniţii  pe câmpul de luptă,
•   să  fie  recunoscute  toate  serviciile  medicale,  incluzând  şi  pe  cele  ale duşmanilor.
Semn distinctiv
În  concluzie,  emblema  de  Cruce  Roşie  pe  fond  alb  a  fost  adoptată  de Conferinţa Internaţională din 1863, ca semn distinctiv pentru societăţile care aduceau alinare soldaţilor răniţi. Conferinţa Diplomatică din 1864 a adoptat-o,  în  prima  Convenţie  de  la  Geneva,  ca  semn  distinctiv  pentru  serviciile medicale militare.
Crucea Roşie nu este un semn religios
Delegaţii la Conferinţa din 1863 nu au avut nici cea mai mică intenţie de a consacra  un  simbol  religios  prin  adoptarea  unei  cruci  roşii  pe  fond  alb. Dimpotrivă, curentul dominant în Europa, la sfârşitul sec. al XIX-lea, era de a înlătura  monopolul  religios  asupra  carităţii.  În  ciuda  absenţei  categorice  a oricărei conotaţii religioase, Crucea Roşie a fost curând întâmpinată de opoziţie, mai ales că folosirea ei se răspândise.
Semiluna Roşie
În 1876, când a izbucnit războiul în Balcani, câteva persoane care acordau ajutor,  capturaţi  fiind  de  către  otomani,  au  fost  ucişi,  pur  şi  simplu  pentru  că purtau o brasardă cu o Cruce Roşie pe ea. Când autorităţilor turce li s-au cerut explicaţii, acestea au subliniat sensibilitatea specială a soldaţilor musulmani faţă de  semnul  crucii  roşii  şi  au  propus  ca  Societatea  lor  naţională  şi  serviciile medicale  armate  ale  lor  să  obţină  permisiunea  de  a  folosi  o  altă  emblemă: Semiluna Roşie.
Încet, ideea a fost acceptată, obţinând o anumită legitimitate juridică, sub forma unor rezerve, şi, în cele din urmă, a fost adoptată în Convenţia din 1929.   În aceeaşi convenţie, Imperiul Persan a reuşit să obţină recunoaştere pentru leul şi  soarele  roşu.  Totuşi,  în  1980,  guvernul  Republicii  Islamice  Iran  a  decis  să renunţe la această emblemă şi să folosească în locul ei, Semiluna Roşie.
Revizuirea regulilor referitoare la emblemă
Trebuie  subliniat  că  numai  o  conferinţă  diplomatică  la  care  să  participe toate statele părţi la Convenţiile de la Geneva are puterea de a revizui regulile legale privitoare la emblemă.
Reglementare
În   prezent,   folosirea   emblemei   de   către   Societăţile   Naţionale   este reglementată  de  către  „Regulamentul  privind  folosirea  de  către  Societăţile Naţionale a emblemei Crucii Roşii şi Semilunii Roşii„ adoptat la Budapesta în 1991 şi intrat în vigoare în 1992.
Emblema este un simbol care
•   fie conferă protecţie,
•   fie indică apartenenţa la Mişcare.
Mijloc de protecţie
Pentru fondatorii Crucii Roşii, scopul adoptării unei embleme a fost de a proteja personalul medical care venea în ajutorul militarilor răniţi.
În  astfel  de  cazuri,  vorbim  despre  folosirea  emblemei  ca  mijloc  de protecţie.  În  timp  de  război,  aceasta  este  principala  ei  menire:  să  marcheze personalul  medical  şi  religios  şi  obiectele  care  trebuie  să  fie  protejate  şi respectate.
Aşadar,  emblema  constituie  simbolul  vizibil  al  protecţiei  garantate  de Convenţiile de la Geneva.
Ea este destinată să indice combatanţilor:
•   personalul medical al forţelor armate şi personalul religios
•   unităţile medicale ale forţelor armate şi mijloacele lor de transport
•   unităţile medicale ale Societăţilor Naţionale şi mijloacele lor de transport, atunci  când  sunt  folosite  ca  auxiliare  ale  unităţilor  medicale  ale  forţelor armate
•   echipamentul medical .
Când emblema este folosită ca mijloc de protecţie, ea trebuie să impună respect combatanţilor şi să determine un reflex de abţinere. Când este folosită în scopuri  protectoare,  emblema  trebuie  să  fie  arborată  întotdeauna  în  forma  sa pură. Cu alte cuvinte, nu trebuie să i se adauge absolut nimic – nici pe cruce sau semilună şi nici pe fondul alb. Întrucât emblema trebuie să fie recunoscută de la distanţă, ea trebuie să fie de dimensiuni mari.
Mijloc indicator
De  asemenea,  Convenţiile  de  la  Geneva  autorizează  folosirea  indicativă  a emblemei. În astfel de cazuri, ea este destinată să arate, mai ales în timp de pace, că o persoană, un vehicul sau o clădire au legătură cu Mişcarea:
•   fie cu CICR,
•   fie cu Federaţia,
•   fie cu  Societăţile Naţionale.
Când este folosită ca mijloc indicativ, emblema trebuie să fie de dimensiune mică.  Emblema  aminteşte  că  instituţiile  menţionate  mai  sus  acţionează  în conformitate     cu     Principiile     Fundamentale     ale     Mişcării     (Umanitate, Imparţialitate, Neutralitate, Independenţă, Voluntariat, Unitate, Universalitate).
Abuzul de folosire a emblemei
Fiecare  stat  parte  la  Convenţiile  de  la  Geneva  are  obligaţia  să  adopte măsuri de prevenire şi de represiune a oricărui abuz de folosire a emblemei, în orice împrejurare. În mod special, statul trebuie să adopte o lege pentru protecţia emblemelor de Cruce Roşie şi de Semilună roşie.
Orice arborare, aplicare sau afişare a emblemei care nu este autorizată în mod  expres  de  către  Convenţiile  de  la  Geneva  şi  Protocoalele  lor  Adiţionale reprezintă un abuz. Următoarele exemple sunt tipice.
Imitaţia
Imitaţia este folosirea, uneori în scopuri comerciale, a semnelor care pot fi confundate  cu  emblemele  Crucii  Roşii  şi  Semilunii  Roşii  (culori  sau  design asemănătoare).
Uzurparea
Folosirea  emblemei  Crucii  Roşii  sau  Semilunii  Roşii  de  către  grupuri neautorizate sau de către persoane individuale (societăţi comerciale, organizaţii guvernamentale, medici particulari, farmacişti etc);
Folosirea  emblemei  de  către  persoane  îndreptăţite  în  mod  normal  să  o folosească,  dar  care  o  arborează  sau  o  afişează  în  scopuri  care  nu  sunt  în conformitate cu Principiile Fundamentale ale Mişcării (de exemplu, cineva care este autorizat sa arboreze emblema, dar care o face pentru a trece graniţa în afara sarcinilor de serviciu).
Abuzuri grave (perfidie)
Folosirea  emblemei  Crucii  Roşii  sau  Semilunii  Roşii  în  timp  de  război pentru protecţia combatanţilor înarmaţi sau a echipamentului militar (ambulanţe sau   elicoptere   marcate   cu   emblema   şi   transportând   combatanţi   înarmaţi; depozite de muniţie ascunse folosind drapelul cu Cruce Roşie) sunt considerate crime de război.
Protocolul Adiţional III la Convenţiile de la Geneva din 12 august 1949 privind adoptarea unui semn distinctiv adiţional a intrat în vigoare la 14 ianuarie 2007 adică la 6 luni după depunerea a cel puţin 2 instrumente de ratificare sau de aderare (art.11).
Acest Protocol reafirmă şi completează dispoziţiile celor patru Convenţii de  la  Geneva  din  12  august  1949  (denumite  în  continuare  “Convenţiile  de  la Geneva”)  şi  cele  ale  Protocoalelor  Adiţionale  dun  8  iunie  1977  (denumite  în continuare   “Protocoalele   Adiţionale   din   1977”)   referitoare   la   semnele distinctive,  şi  anume  Crucea  Roşie,  Semiluna  Roşie,  Leul  şi  Soarele  Roşu precum  şi  aplicarea  lor  pe  viitor  în  aceleaşi  situaţii  cu  cele  în  care  se  face referinţă în dispoziţiile acestui Protocol (art.1).
Protocolul  recunoaşte  un  semn  distinctiv  adiţional,  pe  lângă  semnele distinctive  prevăzute  de  Convenţiile  de  la  Geneva  şi  cu  aceleaşi  scopuri. Semnele distinctive au acelaşi statut (art.2 al.1).
Noul semn distinctiv este format dintr-un cadru roşu, în formă de pătrat aşezat în colţ pe un fundal alb (art.2 al.2).
În Protocol se face referire la acest semn distinctiv ca “emblema celui de-al treilea Protocol”.
Condiţiile folosirii şi respectării emblemei celui de-al treilea Protocol sunt identice cu cele ale semnelor distinctive stabilite de Convenţiile de la Geneva şi eventual de Protocoalele Adiţionale din 1977(art.2 al.3).
Protocolul prevede ca serviciile medicale şi personalul religios al forţelor armate ale Înaltelor Părţi contractante să poată, fără a renunţa la emblemele, să folosească temporar orice semn distinctiv prevăzut de Convenţiile de la Geneva (art.2 al.4).
Societăţilor  naţionale  ale  Înaltelor  Părţi  Contractante  care  decid  să folosească  emblema  celui  de-al  III-lea  Protocol  vor  putea,  dacă  vor  folosi această emblemă, să aleagă incorporarea în aceasta, în scop indicator, a:
a)  unui semn distinctiv recunoscut de Convenţiile de la Geneva sau o combinare a acestor semen;
b)  unui alt semn pe care o Înaltă Parte contractantă îl foloseşte efectiv şi  care  a  fost  comunicat  celorlalte  Înalte  Părţi  contractante  şi Comitetului   Internaţional   al   Crucii   Roşii,   prin   intermediul depozitarului, înainte de adoptarea prezentului protocol. Încorporarea se va realiza conform imaginii din Anexa la prezentul Protocol.
Comitetul  Internaţional  al  Crucii  Roşii  şi  Federaţia  Internaţională  a Societăţilor  de  Semilună  Roşie  precum  şi  personalul  lor  autorizat  pot  să folosească  în  situaţii  excepţionale  şi  pentru  a-şi  facilita  activitatea  semnul distinctive menţionat în art.2 al prezentului Protocol (art.4).
Articolul   5   precizează   că   serviciile   medicale   şi   personalul   religios participant  la  misiuni  sub  egida  Naţiunilor  Unite,  pot,  cu  acordul  statelor participante, să folosească unul din semnele menţionate în articolele 1 şi 2.
Protocolul  face  referire  şi  la  prevenirea  şi  reprimarea  abuzurilor  la difuzarea, semnarea, ratificarea, aderarea şi intrarea în vigoare a acestuia.
ANEXA 2
 
Extras din
Legea Societăţii Naţionale de Cruce Roşie din România 139/1995
publicată în Monitorul Oficial nr. 303 din 30 decembrie 1995
Art. 4  –  (1)  Emblema  Societăţii  Naţionale  de  Cruce  Roşie  din  România, adoptată  la  fondarea  acesteia,  în  data  de  4  Iulie  1876,  este  prevăzută  în  anexa care face parte integrantă din prezenta lege.
–  (2)  Emblema  Societăţii  Naţionale  de  Cruce  Roşie  din  România reprezintă  o  cruce,  alcătuită  din  cinci  pătrate  egale,  de  culoare  roşie  vermion aşezată pe fond alb şi înconjurată de două cercuri concentrice de aceeaşi culoare. În  spaţiul  dintre  cele  două  cercuri  este  înscrisă,  cu  litere  majuscule  de  culoare roşu  vermion,  pe  fond  alb,  inscripţia:  Societatea  Naţională  de  Cruce  Roşie  a României.                                                      Art. 5 –   (1)   Emblema,   ca   semn indicativ, se foloseşte, în timp de pace, de către:
a)  Societatea Naţională de Cruce Roşie din România în timpul manifestărilor sau al campaniilor pentru colectă de fonduri;
b)  Terţe persoane juridice asociate la acţiuni de natura celor prevăzute de lit. a);
c)  Mijloacele de transport;
d)  Posturile de prim ajutor, dacă sunt destinate exclusiv îngrijirii gratuite.
–  (2)  Autorizaţia  pentru  folosirea  acestei  embleme  în  cazurile prevăzute de lit. b), d) se emite de către Societatea Naţională de Cruce Roşie din România.
–  (3)  În  timp  de  conflict  armat,  emblema,  ca  semn  indicativ,  se foloseşte,  în  exclusivitate,  de  către  Societatea  Naţională  de  Cruce  Roşie  din România.
Art. 6  – (1) Emblema, ca semn protector, poate fi folosită în timp de pace de către Societatea Naţională de Cruce Roşie din România.
–  (2)  În  timp  de  conflict  armat,  emblema,  ca  semn  protector,  se foloseşte de către:
•   serviciile militare sanitare din forţele armate;
•   Societatea   Naţională   de   Cruce   Roşie   din   România,   numai   pentru personalul  propriu  şi  pentru  materialele  prin  care  îşi  dă  concursul serviciului sanitar oficial, supunându-se regulamentelor;
•   spitalele  civile  recunoscute  ca  atare  de  stat  şi  autorizate  să  utilizeze emblema în scop de protecţie;
•   alte  societăţi  de  ajutor  voluntar  autorizate  în  acest  sens,  numai  pentru personalul  şi  materialele  afectate  în  exclusivitate  serviciilor  sanitare, supuse regulamentelor militare.
-(3)  Autorizarea  folosirii  emblemei  ca  semn  protector,  în  caz  de  conflict armat, se face de către Guvernul României.

